Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO KULTŪROS CENTRO FOLKLORO ANSAMBLIO ,,GASTAUTA“ PERKĖLIMO Į ROKIŠKIO KRAŠTO MUZIEJŲ**

2016 m. rugsėjo 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Rokiškio rajono savivaldybės taryba n u s p r e n d ž i a:

1. Nuo 2016 m. lapkričio 1 d. ansamblį „Gastauta“ kartu su narių tautiniais kostiumais, instrumentais, vadovų etatu bei kraštotyrine medžiaga iš Rokiškio kultūros centro perkelti į Rokiškio krašto muziejų.

2. Įpareigoti Kultūros, turizmo ir ryšių su užsienio šalimis skyriaus vedėją Petrą Blaževičių parengti dokumentus, būtinus sprendimui įgyvendinti.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Stasys Meliūnas

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO „DĖL ROKIŠKIO KULTŪROS CENTRO FOLKLORO ANSAMBLIO ,,GASTAUTA“ PERKĖLIMO Į ROKIŠKIO KRAŠTO MUZIEJŲ“**

**AIŠKINAMASIS RAŠTAS**

**Sprendimo projekto tikslas ir uždaviniai.** Šiuo sprendimu siekiama išsaugoti 35-us metus gyvuojantį folkloro ansamblį „Gastauta“, kuris galėtų tęsti etnokultūrinę veiklą.

**Šiuo metu esantis teisinis reguliavimas.** Lietuvos Respublikos vietos veiklos įstatymas, Rokiškio rajono savivaldybės tarybos veiklos reglamentas.

**Sprendimo projekto esmė.** Pirmasis Aukštaitijoje folkloro ansamblis „Gastauta“, artėjant 35-čio sukakčiai tapo susidariusios sudėtingos Rokiškio kultūros centre įkaitu. Kolektyvas balansuoja ant „iširimo“ ribos.

**Galimos pasekmės, priėmus siūlomą tarybos sprendimo projektą:**

**teigiamos** – bus sudarytos sąlygos folkloro ansamblio „Gastauta“ tolesnei kūrybinei veiklai ir Rokiškio rajono strateginiame plėtros plane, numatytame iki 2022 m., iškeltiems uždaviniams ir priemonėms įgyvendinti;

**neigiamos –** nėra.

**Finansavimo šaltiniai ir lėšų poreikis:** sprendimui įgyvendinti papildomų lėšų nereikia. Bus būtina perkelti folkloro ansamblio „Gastauta“ vadovų vieną etatą ir jam skirtus asignavimus iš Rokiškio kultūros centro biudžeto darbo užmokesčio mokos fondo į Rokiškio krašto muziejaus biudžetą bei perduoti iš Rokiškio kultūros centro balanso į Rokiškio krašto muziejaus balansą kolektyvo tautinius kostiumus, instrumentus ir kraštotyrinę medžiagą. Taip pat papildyti Rokiškio krašto muziejaus nuostatus.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupcinių požiūriu.

Savivaldybės tarybos narys Stasys Meliūnas